Al Smith

Alfred Emanuel ”Al” Smith, Jr. (30. joulukuuta 1873 – 4. lokakuuta 1944) oli yhdysvaltalainen demokraattisen puolueen poliitikko. 

Smith toimi New Yorkin osavaltion pitkäaikaisena kuvernöörinä vuosina 1919–1920 ja 1923–1928. Hän oli demokraattien presidenttiehdokkaana vuonna 1928. Smith sai paljon huomiota vaatiessaan kampanjassaan kieltolain kumoamista.On This Day Alfred E. Smith Dies at 70. Times 2010. Viitattu 25.11.2016. Hän oli ensimmäinen katolinen suuren puolueen presidenttiehdokkaana Yhdysvalloissa, ja vastustajat käyttivät tätä asiaa vaaleissa tehokkaasti häntä vastaan.Al Smith Biography. Britannica. Viitattu 25.11.2016.

Epäonnistuneen vaalikampanjan jälkeen Smith toimi menestyksellisesti lakimiehenä New Yorkissa ja oli muun muassa toteuttamassa Empire State Buildingin rakennushanketta. Smith kuoli New Yorkissa 70-vuotiaana vain muutamia kuukausia vaimoaan myöhemmin.

 Lähteet 

 Aiheesta muualla 

Luokka:New Yorkin kuvernöörit
Luokka:Yhdysvaltalaiset demokraattipoliitikot
Luokka:Vuonna 1873 syntyneet
Luokka:Vuonna 1944 kuolleet